Ne pleacă nu doar tinerii și doctorii. Mai nou, ne pleacă din țară și ce avem mai de valoare: pușcăriașii. Celebrul om de afaceri Puiu Popoviciu a fost admis la 15 pușcării de elită din străinătate, după ce și-a trimis rezultatele și CV-ul prin Interpol. Toate cele 15 universități l-au admis cu bursă de merit în cadrul secțiilor de filologie, crezând că vor da lumii un mare scriitor, așa cum de pildă l-a dat Universitatea Rahova pe Dan Voiculescu.

Omul de afaceri Puiu Popoviciu a declarat însă unor avocați că va învăța pe cont propriu, urmând a reveni în țară doar după ce se prescriu studiile, dacă există această posibilitate.